महंत ने किया सीसी सड़क नाली का शुभारंभ
पाली| ग्रामपंचायत सांपा के मठ गांव में शनिवार को सीसी सड़क नाली निर्माण का कार्य का शुभारंभ अखिल भारतीय अखाड़ा परिषद के राष्ट्रीय महामंत्री एवं श्रीपंच दशनाम जूना अखाड़ा हरिद्वार के अंतरराष्ट्रीय संरक्षक महंत हरिगिरी महाराज के मुख्य आतिथ्य में किया गया। कार्यक्रम में महाराज ने कहा कि समाज धर्म के प्रति व्यक्ति को सदैव तत्पर रहना चाहिए। कार्यक्रम में सरकारी उपमुख्य सचेतक मदन राठौड़ ने सरकार की जनकल्याणकारी याेजना की जानकारी दी। कार्यक्रम की अध्यक्षता कर रहे यूआईटी चेयरमैन संजय ओझा ने कहा कि साधु संतों की सेवा करना प्रत्येक व्यक्ति का कर्तव्य है। साधु संतों के सानिध्य से ही हमारी संस्कृति को विदेशों में पहचान मिली है। कार्यक्रम में पुनागर माताजी महंत अभयपुरी महाराज प्रधान श्रवण बंजारा ने भी विचार व्यक्त किए। कार्यक्रम के दौरान अतिथियों को माला, साफा शॉल ओढ़ाकर सम्मानित किया गया। इस मौके पर उपप्रधान नरेंद्र सिंह, सरपंच मूमा देवी, गणपत खींची, उम्मेदसिंह डेंडा, नेमसिंह रावलवास, पंचायत समिति सदस्य पंकज मीणा, वार्ड पंच मतियादेवी गुर्जर, विकास अधिकारी नारायणसिंह राजपुरोहित, पारसराम अोड, शंभुपुरी गोस्वामी, सुखलाल भायल, गोपाल गुर्जर, गोपालसिंह फौजी, ग्राम सेवक मंगलाराम गुर्जर, रूपसिंह राजपुरोहित नरेश चौधरी आदि मौजूद थे।
समेत कई जने मौजूद थे।
hin_Deva hin_Deva awa_Deva